Displaying items by tag: შინაგან საქმეთა სამინისტრო - NEWSDAY GEORGIA
ოთხშაბათი, 22 მარტი 2017 09:58
"არა ჩადებას!" - ამ მოწოდებით დღეს, ორთაჭალაში შინაგან საქმეთა სამინისტროსთან საპროტესტო აქცია გაიმართება. აქციის მონაწილეები ნარკოტიკული საშუალებების ჩადებით მოქალაქეების დაკავებებს გააპროტესტებენ და ჯიბეებს ამოიკერავენ. “ეს არის აქცია არა ჩადებას, ეს არის პირველი აქცია, თუმცა აქციები გაგრძელდება, იქნება პერმანენტული, ჩვენ აუცილებლად შევაჩერებთ იმ რეპრესიულ მანქანას და ჩვენ ვიქნებით ის ადამიანები, რომლებიც დავიცავთ სხვის შვილებს, იმიტომ, რომ ჩვენი შვილები უკვე სხედან ციხეში და ძალიან აქტიური სამოქალაქო მოძრაობა დაიწყება,“-განაცხადა ელისო კილაძემ. ოპოზიციის შეფასებით ქვეყანაში ნარკოტიკების ჩადების პოლიტიკა უნდა შეიცვალოს. უმრავლესობაში კი აცხადებენ, რომ დღეს მსგავსი ფაქტები არ ხდება, კონკრეტული შემთხვევები კი სამართლდამცველებმა უნდა გამოიძიონ. „აქ უნდა იყოს ალბათ ყველაზე უტყუარი მტკიცებულებები და ფაქტები. სამწუხაროდ ჩვენს ქვეყანაში ძალიან ბევრი არასწორი რამ ხდება და ეს არის ხელისუფლების პასუხისმგებლობა,“-აცხადებს ევროპული საქართველოს წევრი გიგი წერეთელი. ნაციონალურ მოძრაობაში ამბობენ, რომ ხელისუფლება კანონმდებლობას ადამიანების წინააღმდეგ იყენებს. „ხელისუფლება ნებისმიერ კანონმდებლობას იყენებს როგორც იარაღს ნებისმიერი ადამიანის წინააღმდეგ, რომელიც მისთვის პოტენციურად შეიძლება აღმოჩნდეს პრობლემის შემქმნელი,“-განაცხადა კოტე იოსელიანმა. დღევანდელ აქციაზე მისვლას აპირებს პრეზიდენტის შვილიც. სამოქალაქო სექტორის წარმომადგნელების თქმით, ამ მიმართულებით მსგავსი სამოქალაქო აქტივობა გაგრძელდება. ​
გიორგი მღებრიშვილი შიდა ქართლში სამართალდამცველებს შეხვდა.
ოთხშაბათი, 10 აგვისტო 2016 11:00
შინაგან საქმეთა მინისტრმა გორში, შიდა ქართლის პოლიციის დეპარტამენტში გასვლითი თათბირი ჩაატარა. გიორგი მღებრიშვილი დეპარტამენტის თანამშრომლებს შეხვდა და რეგიონში არსებული ვითარების შესახებ დეტალური ანგარიში ჩაიბარა. შს მინისტრმა, ადგილობრივ სამართალდამცველებთან ერთად, პრობლემური საკითხები, პრიორიტეტული მიმართულებები განიხილა და მათ ახალი დავალებები მისცა. როგორც გიორგი მღებრიშვილმა შეხვედრაზე აღნიშნა, შინაგან საქმეთა სამინისტრო კრიმინალთან უკომპრომისო ბრძოლას აგრძელებს, რათა საკუთარი მოქალაქეების უსაფრთხოება მაქსიმალურად დაიცვას.დანაშაულის წინააღმდეგ ბრძოლაში შს მინისტრმა სამართალდამცველებს სრული მხარდაჭერა გამოუცხადა.
შინაგან საქმეთა სამინისტროს საგზაო მოძრაობის უსაფრთხოების კამპანიას აჭარის მთავრობა შეუერთდა
პარასკევი, 03 ივნისი 2016 15:49
შინაგან საქმეთა სამინისტრო, საგზაო მოძრაობის უსაფრთხოების პროგრამის - „შენი გულისთვის, შენი უსაფრთხოებისთვის“ ფარგლებში, ფართომასშტაბიან საინფორმაციო კამპანიას განაგრძობს.
შსს-ს ინფორმაციით, შინაგან საქმეთა სამინისტროს საგზაო მოძრაობის უსაფრთხოების პროგრამაში აჭარის მთავრობის ადმინისტრაცია ჩაერთო. მთავრობის ადმინისტრაციის, სამინისტროებისა და საქვეუწყებო დაწესებულებათა ავტოპარკის ყველა სატრანსპორტო საშუალებას პრესსამსახურების თანამშრომლებმა უსაფრთხოების მანიშნებელი სტიკერები განათავსეს.შსს-ს კამპანიის მიზანია ავტოსაგზაო შემთხვევების პრევენცია და საგზაო მოძრაობის მონაწილეთა ცნობიერების ამაღლება. კამპანიის სლოგანია – „შენი გულისთვის – შენი უსაფრთხოებისთვის“.
შინაგან საქმეთა სამინისტრო ევროპოლთან შეთანხმების გაფორმებისთვის ემზადება
ხუთშაბათი, 04 თებერვალი 2016 17:07
ჰააგაში, ევროპოლის შტაბ–ბინაში „საქართველოსა და ევროპის პოლიციის სამსახურს შორის ოპერატიული და სტრატეგიული თანამშრომლობის შესახებ“ შეთანხმებასთან დაკავშირებით მოლაპარაკებები გაიმართა.
მოლაპარაკებებში შსს-ს ცენტრალური კრიმინალური პოლიციის დეპარტამენტის დირექტორი ივანე პაპიაშვილი, შსს-ს საერთაშორისო ურთიერთობების დეპარტამენტის დირექტორი შალვა კვინიხიძე და სხვა ოფიციალური პირები მონაწილეობდნენ.
2015 წლის დეკემბერში ევროპოლის ერთობლივმა სამეთვალყურეო ორგანომ მოიწონა და დაამტკიცა საქართველოს შესახებ პოზიტიური ანგარიში, რამაც მხარეებს შესაძლებლობა მისცა, დაეწყოთ მოლაპარაკებები თანამშრომლობის შესახებ შეთანხმების ტექსტის შეჯერების მიზნით. შეთანხმების ძალაში შესვლის შემდეგ, საქართველო ევროპოლის შტაბ–ბინაში თავის მეკავშირე ოფიცერს მიავლენს და ევროპოლთან, როგორც ოპერატიულ, ასევე არაოპერატიულ დონეზე ითანამშრომლებს. შეთანხმების დადება, ასევე, მნიშვნელოვნად გააფართოვებს საქართველოს შესაძლებლობებს საერთაშორისო თანამშრომლობის კუთხით ევროკავშირის წევრი სახელმწიფოების სამართალდამცავ ორგანოებთან. აღნიშნული შეთანხმების ხელმოწერა მიმდინარე წელს იგეგმება.
25 ახალი ავტომანქანა რეგიონის პოლიციის დეპარტამენტებს
ოთხშაბათი, 03 თებერვალი 2016 16:37
ხმაური შინაგან საქმეთა სამინისტროსთან
პარასკევი, 11 დეკემბერი 2015 17:32
ხმაური იყო დღეს შინაგან საქმეთა სამინისტროსთან - იპოთეკით დაზარალებულები საცხოვრებელი სახლებიდან, პოლიციის ძალით გამოსახლების სისტემას აპროტესტებდნენ.
დაზარალებულები ითხოვენ, რომ პოლიციის ნაცვლად, საქმეები სასამართლოს გადაეცეს.
მოთხოვნების დაუკმაყოფილებლობის შემთხვევაში, იპოთეკარები აქციების გაგრძლებით იმუქრებიან.